Styggås naturreservat

Styggås naturreservat ble opprettet i 2006, og består av to lave åsrygger på Brunlaneskysten, midt mellom Hummerbakkfjorden og Havnebukta ved Nevlunghavn. Størstedelen av reservatet har få eller ingen spor etter menneskers aktivitet. Den kalkholdige berggrunnen gir gode vekstvilkår. Her er kystnær kalkfuruskog med kalkkrevende arter. En av disse er den sjeldne planten hartmannstarr. Berggrunnen er rundt 500 millioner år gammel, fra den geologiske epoken kalt kambrosilur. Verneformålet er spesielt naturområde med kalkrevende vegetasjon. Referanser Eksterne lenker Styggås naturreservat Arkivert 10. januar 2019 hos Wayback Machine. Boken Natur i Vestfold Faktaark Naturbase